CELEX: 62017CN0044
Language: el
Date: 2017-01-27 00:00:00
Title: Υπόθεση C-44/17: Αίτηση προδικαστικής αποφάσεως την οποία υπέβαλε το Landgericht Hamburg (Γερμανία) στις 27 Ιανουαρίου 2017 — The Scotch Whisky Association, The Registered Office κατά Michael Klotz

18.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/14
            
         Αίτηση προδικαστικής αποφάσεως την οποία υπέβαλε το Landgericht Hamburg (Γερμανία) στις 27 Ιανουαρίου 2017 — The Scotch Whisky Association, The Registered Office κατά Michael Klotz
   (Υπόθεση C-44/17)
   (2017/C 121/20)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Hamburg
   
      Διάδικοι στην υπόθεση της κύριας δίκης
   
   
      Ενάγουσα: The Scotch Whisky Association, The Registered Office
   
      Εναγόμενος: Michael Klotz
   
      Προδικαστικά ερωτήματα
   
   
               1)
            
            
               Έχει το άρθρο 16, στοιχείο αʹ, του κανονισμού (ΕΚ) 110/2008 (1) την έννοια ότι, για να συντρέχει «άμεση ή έμμεση εμπορική χρήση» καταχωρισμένης γεωγραφικής ενδείξεως για αλκοολούχα ποτά, απαιτείται η καταχωρισμένη γεωγραφική ένδειξη να χρησιμοποιείται σε πανομοιότυπη μορφή ή σε ηχητικώς και/ή οπτικώς παρόμοια μορφή ή αρκεί το επίμαχο στοιχείο του σημείου να δημιουργεί στο ενδιαφερόμενο κοινό οποιουδήποτε είδους συνειρμούς σχετικούς με την καταχωρισμένη γεωγραφική ένδειξη ή τη γεωγραφική περιοχή;
               Εάν ισχύει το δεύτερο: Έχει σημασία για τη διαπίστωση του κατά πόσον συντρέχει «έμμεση εμπορική χρήση» το πλαίσιο στο οποίο εντάσσεται το επίμαχο στοιχείο ή το πλαίσιο αυτό δεν μπορεί να αποκλείσει τη συνδρομή έμμεσης εμπορικής χρήσεως της καταχωρισμένης γεωγραφικής ενδείξεως ακόμα και αν το επίμαχο στοιχείο συνοδεύεται από ένδειξη για την πραγματική προέλευση του προϊόντος;
            
         
               2)
            
            
               Έχει το άρθρο 16, στοιχείο βʹ, του κανονισμού (ΕΚ) 110/2008, την έννοια ότι για την «επίκληση» γεωγραφικής ενδείξεως απαιτείται να υφίσταται ηχητική και/ή οπτική ομοιότητα μεταξύ της καταχωρισμένης γεωγραφικής ενδείξεως και του επίμαχου στοιχείου ή αρκεί το επίμαχο στοιχείο να δημιουργεί στο ενδιαφερόμενο κοινό οποιουδήποτε είδους συνειρμούς σχετικούς με την καταχωρισμένη γεωγραφική ένδειξη ή τη γεωγραφική περιοχή;
               Εάν ισχύει το δεύτερο: Έχει σημασία για τη διαπίστωση του κατά πόσον συντρέχει «επίκληση» το πλαίσιο στο οποίο εντάσσεται το επίμαχο στοιχείο ή το πλαίσιο αυτό δεν μπορεί να αντισταθμίσει την παράνομη επίκληση του επίμαχου στοιχείου ακόμα και αν το επίμαχο στοιχείο συνοδεύεται από ένδειξη για την πραγματική προέλευση του προϊόντος;
            
         
               3)
            
            
               Έχει το άρθρο 16, στοιχείο γʹ, του κανονισμού (ΕΚ) 110/2008 την έννοια ότι, για να διαπιστωθεί εάν υφίσταται «κάθε άλλη ψευδής ή παραπλανητική ένδειξη», έχει σημασία το πλαίσιο στο οποίο εντάσσεται το επίμαχο στοιχείο ή το πλαίσιο αυτό δεν δύναται να αντισταθμίσει την παραπλανητική ένδειξη ακόμα και αν το επίμαχο στοιχείο συνοδεύεται από ένδειξη σχετικά με την πραγματική προέλευση του προϊόντος;
            
         
      (1)  Κανονισμός (ΕΚ) 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) 1576/89 του Συμβουλίου (ΕΕ L 39, σ. 16).